贈陳進士
作者：毛滂
朝代：宋

paragraphs: 民生委所窮，出仕增轗軻。
家山有蕨薇，歸足瘳饑餓。
功名我豈敢，動若手足縛。
太官五斗粟，飽食慚且頗。
老胥抱文書，俾我供吏課。
厭此將毋觀，法在恐深坐。
舊書不得讀，掩帙充枕卧。
朋游久益落，蹭蹬自老大。
近乃得吾子，聽語百憂破。
顔郎見清賞，今子傾一座。
新詩已出人，珠玉落欬唾。
諸生正業儒，風雅久不作。
子意有是哉，吾道便可賀。